**Zmluva o dielo č. MAGSP...........** Príloha č. 3

uzavretá podľa § 536 a nasl. zákona č. 513/1990 Zb. Obchodný zákonník v znení neskorších predpisov

(ďalej len „**Zmluva**“)

medzi zmluvnými stranami:

**Hlavné mesto Slovenskej republiky Bratislava,** so sídlom Primaciálne nám. 1, 814 99 Bratislava, , zastúpené: Ing. Tatiana Kratochvíľová, námestníčka primátora poverená na základe rozhodnutia primátora Hlavného mesta Slovenskej republiky Bratislavy č. 35/2015 o podpisovaní písomností a právnych dokumentov v znení neskorších predpisov, IČO:00 603 481, DIČ: 2020372596, IČ DPH: SK2020372596, Bankové spojenie: Československá obchodná banka, a.s., číslo účtu(IBAN): SK37 7500 0000 0000 2582 9413

( ďalej len **„Objednávateľ”** )

a

**\_\_,** so sídlom **\_\_**, zastúpené **\_\_**, IČO: **\_\_**, DIČ: **\_\_**, IČ DPH: **\_\_**, Registrácia: **\_\_** Bankové spojenie: **\_\_**, IBAN: **\_\_**, SWIFT: **\_\_**,

( ďalej len **„Zhotoviteľ**” )

( spoločne ďalej tiež ako **„zmluvné strany**”)

za nasledovných zmluvnými stranami dohodnutých podmienok:

**Preambula**

Táto Zmluva sa uzatvára ako výsledok použitia postupu zadávania podlimitnej zákazky podľa §112 a násl. zákona č. 343/2015 Z.z. o verejnom obstarávaní v znení neskorších predpisov (ďalej ako „**zákon o verejnom obstarávaní**“ alebo **„ZVO“**).

Zmluvné strany berú na vedomie, že Objednávateľ podľa § 11 ods. 1 zákona o verejnom obstarávaní nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Zhotoviteľ prehlasuje, že je a počas celého trvania Zmluvy ostane zapísaný v registri partnerov verejného sektora v zmysle § 11 zákona o verejnom obstarávaní.

Zhotoviteľ sa zaväzuje zabezpečiť, aby každý jeho subdodávateľ, ktorý sa podieľa na plnení Zmluvy, bol počas celého trvania Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.

**Článok I  
Predmet zmluvy**

* 1. Predmetom Zmluvy je záväzok Zhotoviteľa, že pre Objednávateľa vykoná vo vlastnom mene, na vlastnú zodpovednosť a s odbornou starostlivosťou dielo a toto dielo mu odovzdá podľa podmienok Zmluvy. Dielom podľa Zmluvy sú stavebné práce: „**Mestský park v Karlovej Vsi“** (ďalej len „Dielo“), katastrálne územie Bratislava – Karlova Ves. Stavebné práce zahŕňajú vybudovanie mestského parku vrátane spevnených a dopadových plôch, výsadby novej zelene a biokoridoru, zhotovenie areálového vodovodu vrátane vodovodnej prípojky a osadenie pitnej fontánky, dodávka a montáž detského ihriska, športovísk a verejného osvetlenia.
  2. Zhotoviteľ sa zaväzuje vykonať pre Objednávateľa Dielo, ktorého podrobná špecifikácia je uvedená **v Prílohe č. 1** „**Opis predmetu zákazky**“tejto Zmluvy a podľa projektovej dokumentácie, ktorá tvorí **Prílohu č. 2 „Projektová dokumentácia“(len v elektronickej forme)** tejto Zmluvy, **ktorá bola poskytnutá Zhotoviteľovi ako súčasť súťažných podkladov.**.
  3. Objednávateľ sa zaväzuje riadne a včas vykonané Dielo od Zhotoviteľa prevziať a zaplatiť Zhotoviteľovi dohodnutú cenu vo výške a spôsobom uvedenými v článkoch II. a VI tejto Zmluvy.

**Článok II**

**Cena za dielo**

* 1. Zmluvné strany sa dohodli, že Objednávateľ je povinný zaplatiť Zhotoviteľovi za riadne a včas vykonané Dielo cenu vo výške **[•]** ( slovom: .......)eur bez DPH, čo predstavuje sumu **[•]** ( slovom: .......)eur s DPH. Cena za Dielo sa skladá z nasledovných položiek:

|  |  |  |
| --- | --- | --- |
| P**or.č.** | **Stavebný objekt** | **Cena celkom v EURO bez DPH / cena celkom v EURO s DPH** |
| 1. | SO 01 Sadovnícke úpravy | [•] € |
| 2. | SO 02 Terénne úpravy | [•] € |
| 3. | SO 02.3 Dažďová záhrada | [•] € |
| 4. | SO 02.4 Závlahový systém | [•] € |
| 5. | SO 03 Komunikácie a spevnené plochy | [•] € |
| 6. | SO 04 Parkové osvetlenie | [•] € |
| 7. | SO 05 Parkový mobiliár | [•] € |
| 8. | SO 05.1 Hracie prvky | [•] € |
| 9. | SO 05.2 Fitnes stanica | [•] € |
| 10. | SO 05.3 Prístrešok a pergola | [•] € |
| 11. | SO 05.4 Ostatný mobiliár | [•] € |
| 12. | SO 06 ZTI | [•] € |
|  | **SPOLU** | **[•] €** |

* 1. Cena za vykonanie Diela podľa odseku 2.1. Zmluvy je stanovená v zmysle § 3 zákona č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, a je konečná a nemenná počas trvania zmluvného vzťahu. V cene za Dielo sú zahrnuté všetky náklady a výdavky Zhotoviteľa, ktoré súvisia so zhotovením Diela, vrátane potrebného materiálu a dopravy. Podrobná špecifikácia ceny Diela (položkový rozpočet stavebných objektov)) tvorí **Prílohu č. 3** „**Cenová ponuka Zhotoviteľa“** tejto Zmluvy**.**

**Článok III**

**Lehota na vykonanie a odovzdanie diela**

* 1. Zhotoviteľ je povinný prevziať stavenisko a začať stavebné práce do 7 dní odo dňa doručenia písomnej výzvy od Objednávateľa na začatie stavebných prác a ukončiť ich najneskôr do 30. 6. 2021.
  2. Zhotoviteľ pri podpise Zmluvy, najneskôr však 5 dní pred začatím prác predloží Objednávateľovi v písomnej forme časový harmonogram realizácie Diela. Objednávateľ má právo tento časový harmonogram pripomienkovať v lehote do 5 dní po jeho predložení, pričom Zhotoviteľ je povinný jeho pripomienky bez zbytočného odkladu zapracovať. Po odsúhlasení časového harmonogramu je Zhotoviteľ povinný ho dodržiavať, pokiaľ sa zmluvné strany nedohodnú inak.
  3. Zhotoviteľ je povinný odovzdať Objednávateľovi vykonané Dielo do 3 dní od ukončenia stavebných prác odovzdávacím protokolom podľa článku V odsek 5.1. tejto Zmluvy.

**Článok IV**

**Podmienky vykonania diela**

* 1. Zmluvné strany sú povinné poskytnúť si navzájom všetku potrebnú súčinnosť pri vykonaní Diela, najmä sa vzájomne informovať o všetkých skutočnostiach dôležitých pre riadne plnenie Zmluvy. Objednávateľ je v rámci súčinnosti povinný zabezpečiť vydanie územného rozhodnutia a stavebného povolenia.
  2. Zhotoviteľ predloží Objednávateľovi pri prevzatí staveniska doklad, ktorým preukáže možnosť nakladania s komunálnymi odpadmi na území hlavného mesta SR Bratislavy, ktorým je overená kópia platnej a účinnej zmluvy o nakladaní s komunálnymi odpadmi a drobnými stavebnými odpadmi uzatvorená podľa § 269 ods. 2. Obchodného zákonníka, § 81 ods. 13 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a Všeobecne záväzného nariadenia hlavného mesta Slovenskej republiky Bratislavy č. 4/2016 z 30. júna 2016 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy a o zmene a doplnení všeobecne záväzného nariadenia hlavného mesta Slovenskej republiky Bratislavy č. 13/2012 o miestnom poplatku za komunálne odpady a drobné stavebné odpady a o zmene a doplnení všeobecne záväzného nariadenia hlavného mesta Slovenskej republiky Bratislavy č. 12/2001 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy v znení neskorších predpisov. V prípade, že Zhotoviteľ nezabezpečuje zhodnocovanie a zneškodnenie odpadov sám, preukáže, že pri plnení Zmluvy bude mať zabezpečené služby zariadenia na zhodnocovanie odpadov, služby spaľovne a služby zariadenia na zneškodňovanie odpadov. Zhotoviteľ preukáže splnenie týchto podmienok platným rozhodnutím orgánu štátnej správy v odpadovom hospodárstve, vydaným Zhotoviteľovi alebo jeho zmluvnému partnerovi; v takom prípade Zhotoviteľ predloží zmluvu alebo prísľub, ktorým môže byť zmluva o budúcej zmluve so subjektom, ktorý prevádzkuje zariadenie na zhodnotenie biologicky rozložiteľných odpadov zo zelene, stavebného odpadu, zariadenie na energetické zhodnotenie a zneškodnenie komunálneho odpadu; dokumenty Zhotoviteľ doloží originálom alebo ich úradne osvedčenou kópiou.
  3. Miesto plnenia je Karloveská ulica, Mestská časť Bratislava – Karlova Ves,: p.č. E 9-166, E 3-2049, E 2-3263, E 9-161, E 2-3253/1, E 2-3253/3, E 2-3253/2, E 2- 3324/2, E 2-3254/1, E 2-3254/2, E 2-3254/3, E 2-3254/4, E 2-3254/5, E 2-3255, E 2-3256, E 2-3258,E 2-3259, E 2-3261.
  4. Zhotoviteľ sa zaväzuje, že všetky práce na Diele vykoná v súlade s platnou legislatívou, predpismi a rozhodnutiami týkajúcimi sa prác v čase ich realizácie (najmä v súlade s územným rozhodnutím a stavebným povolením) a príslušnými STN.
  5. Zhotoviteľ je povinný na vlastné náklady získať všetky potrebné revízie a zabezpečiť kolaudáciu stavby.
  6. Zhotoviteľ je povinný zabezpečiť na vlastné náklady minimálne jedného stavbyvedúceho na činnosti pozemné stavby alebo inžinierske stavby zodpovedného za riadenie stavebných prác. Stavbyvedúci musí spĺňať podmienky preukázané dokladom o odbornej spôsobilosti stavbyvedúceho vydaným alebo notifikovaným podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov v overenej kópii s originálom odtlačku pečiatky a s originálom podpisu odborne spôsobilej osoby (stavbyvedúci) alebo iným ekvivalentným dokladom.
  7. Zhotoviteľ je povinný zabezpečiť, aby arboristické práce uskutočnili osoby s  odbornou spôsobilosťou arboristu.
  8. Zhotoviteľ sa zaväzuje pri výkone stavebných prác dodržiavať všetky platné predpisy bezpečnosti a ochrany zdravia pri práci a na vlastné náklady zabezpečiť koordinátora stavby pre bezpečnosť a ochranu zdravia pri práci podľa platných právnych predpisov, a to až do odovzdania a prevzatia Diela.
  9. Zhotoviteľ je povinný zabezpečiť absolútnu súčinnosť s ďalšími dodávateľmi Objednávateľa.
  10. Pred začiatkom stavebných prác a v prípade potreby aj priebežne počas prác je Zhotoviteľ povinný všetky zmeny v projekte konzultovať s projektantom, ktorý bude pri realizácii poskytovať autorský dozor.
  11. Pred začatím stavebných prác je Zhotoviteľ povinný zabezpečiť vytýčenie všetkých podzemných inžinierskych sietí ich správcami. V prípade kolízie s Dielom je Zhotoviteľ povinný ich ochrániť, resp. zabezpečiť ich preloženie v súlade s platnými predpismi. Na určenie hĺbky uloženia podzemných sietí je pred začatím stavebných prác povinný ručne vykopať overovacie sondy.
  12. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, Zhotoviteľ sa zaväzuje obstarať a uhradiť tieto značky ako aj s tým súvisiace práce. Všetky plochy a objekty zariadení staveniska je Zhotoviteľ povinný umiestniť na pozemkoch Objednávateľa. Povolenie na dočasné užívanie verejných a iných plôch a na rozkopávky sa zaväzuje obstarať a poplatky za ne znášať Zhotoviteľ. Poplatky a prípadné pokuty za dlhší ako dohodnutý čas užívania je povinný uhrádzať Zhotoviteľ.
  13. Pri realizácii stavebných prác, križovaní podzemných inžinierskych sietí je Zhotoviteľ povinný dodržiavať všetky predpisy a platné právne normy STN.
  14. Prevádzkové, sociálne, prípadne aj výrobné zariadenia staveniska je povinný zabezpečiť Zhotoviteľ v súlade s projektovou dokumentáciou, ktorá tvorí Prílohu č. 2 tejto Zmluvy. Zhotoviteľ je povinný najneskôr 5 dní pred začatím prác predložiť Objednávateľovi v písomnej forme Opis organizácie výstavby.
  15. Zhotoviteľ sa zaväzuje na vlastné náklady zabezpečiť ochranu stromovej vegetácie počas stavebných prác podľa platných právnych predpisov, a to až do odovzdania a prevzatia Diela.
  16. Zhotoviteľ je povinný doložiť vážny lístok ako doklad o zabezpečení zhodnotenia/zneškodnenia odpadu.
  17. Zhotoviteľ je povinný k odovzdaniu Diela pripraviť Projekt skutočného vyhotovenia jednotlivých stavebných objektov.
  18. Zhotoviteľ môže na stavbe nasadiť len pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky MPSVaR 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zhotoviteľ je povinný dodržiavať opatrenia na ochrany majetku Objednávateľa a tretích osôb. Ak Zhotoviteľ vo verejnom obstarávaní, ktorého výsledkom je táto Zmluva, preukázal splnenie podmienok účasti určených podľa § 34 ods. 1 písm. g) zákona o verejnom obstarávaní osobou podľa § 34 ods. 3 zákona o verejnom obstarávaní, musí táto osoba reálne vykonávať stavebné práce alebo služby, na ktoré kapacity poskytla.
  19. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „Pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
  20. Zhotoviteľ, ak má v záujme zadať časť Diela subdodávateľom, je povinný pri podpise tejto Zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zoznam subdodávateľov tvorí **Prílohu č. 4** **„Zoznam subdodávateľov“** tejto Zmluvy. Uvedení subdodávatelia pri tom musia spĺňať podmienky účasti podľa § 32 ods. 1 písm. e) a f) týkajúce sa osobného postavenia a neexistencie dôvodov na vylúčenie podľa § 40 ods. 6 písm. f) zákona o verejnom obstarávaní.
  21. Zhotoviteľ je povinný písomne oznámiť Objednávateľovi akúkoľvek zmenu údajov o subdodávateľoch najneskôr 5 kalendárnych dní pred vykonaním zmeny.
  22. Zhotoviteľ je povinný viesť odo dňa prevzatia staveniska o prácach, a dodávkach, ktoré vykonáva stavebný denník. Do stavebného denníka sa zapisujú všetky rozhodujúce skutočnosti týkajúce sa realizovaného Diela.
  23. Stavebný denník sa vedie do doby odovzdania a prevzatia Diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.

**Článok V**

**Preberacie konanie**

* 1. Zhotoviteľ je povinný odovzdať Dielo Objednávateľovi bez vád a v lehote podľa článku III Zmluvy. Pojem dielo bez vád pre účely tejto Zmluvy znamená dielo, ktoré spĺňa kvalitatívne a kvantitatívne vlastnosti podľa Zmluvy a zároveň je v súlade so všeobecne záväznými právnymi predpismi. Zhotoviteľ odovzdá Dielo predložením odovzdávacieho protokolu Objednávateľovi.
  2. Dňom odovzdania Diela podľa odseku 5.1. Zmluvy sa začína preberacie konanie. Preberacie konanie trvá najviac 14 dní od odovzdania Diela. Počas preberacieho konania je Objednávateľ povinný skontrolovať Dielo a je oprávnený oznámiť Zhotoviteľom skutočnosť, že Dielo ma vady.
  3. V prípade, že Dielo má vady, Zhotoviteľ je povinný ich odstrániť a Dielo bez vád Objednávateľovi odovzdať v primeranej lehote poskytnutej Objednávateľom na odstránenie týchto vád, čím začína nové preberacie konanie.
  4. Ak odovzdané Dielo nemá vady, Objednávateľ doručí bez zbytočného odkladu Zhotoviteľovi Objednávateľom podpísaný preberací protokol, ktorý je podkladom na vystavenie faktúry.
  5. Pre vylúčenie pochybností, odovzdávací, preberací protokol a oznámenie o vadách podpisujú v mene zmluvných strán ich kontaktné osoby špecifikované v článku XI odsek 11.1. Zmluvy.

**Článok VI**

**Platobné podmienky**

* 1. Zhotoviteľ vystaví faktúru na zaplatenie ceny za Dielo bez zbytočného odkladu od doručenia preberacieho protokolu podľa článku V odsek 5.4. Zmluvy.
  2. Objednávateľ neposkytuje preddavky ani zálohové platby na Dielo.
  3. Faktúra musí mať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Prílohou faktúry je preberací protokol. Lehota splatnosti faktúry je 30 dní odo dňa jej doručenia Objednávateľovi.
  4. V prípade, že faktúra nebude obsahovať náležitosti uvedené v odseku 6.3. Zmluvy, Objednávateľ je oprávnený vrátiť ju Zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry Objednávateľovi.
  5. V prípade uplatňovania zmluvnej pokuty oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie Zmluvy.

**Článok VII  
Zmluvná pokuta, úroky z omeškania**

* 1. Ak sa Zhotoviteľ omešká s odovzdaním Diela, Objednávateľ má právo voči nemu uplatniť zmluvnú pokutu vo výške 0,05% z ceny za Dielo bez DPH podľa článku II odsek 2.1. Zmluvy za každý začatý deň omeškania.
  2. Ak sa Objednávateľ omešká so zaplatením ceny za Dielo podľa článku II odsek 2.1.Zmluvy, Zhotoviteľ je oprávnený voči nemu uplatniť úroky z omeškania a paušálnu náhradu nákladov spojených s uplatnením pohľadávky podľa Obchodného zákonníka.
  3. V prípade uplatňovania zmluvnej pokuty oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie Zmluvy.
  4. Objednávateľ je oprávnený uplatňovať náhradu škody spôsobenú porušením povinností zo strany Zhotoviteľa, na ktoré sa vzťahuje zmluvná pokuta.

**Článok VIII**

**Zodpovednosť za vady**

* 1. Zhotoviteľ zodpovedá za to, že Dielo nemá v čase jeho odovzdania a prevzatia a počas záručnej lehoty žiadne vady.
  2. Záručná lehota na Dielo je 24 mesiacov a začína plynúť dňom doručenia preberacieho protokolu podľa článku V odsek 5.4. Zmluvy. V prípade reklamácie sa záručná lehota predlžuje o čas, počas ktorého bola vada odstraňovaná.
  3. Zhotoviteľ sa zaväzuje v záručnej lehote bezplatne odstrániť reklamované vady Diela bez zbytočného odkladu, najneskôr však v lehote 14 dní od doručenia reklamácie, ak sa zmluvné strany nedohodnú inak. V prípade, ak Zhotoviteľ v lehote na odstránenie vady neodstráni vadu Diela na svoje náklady, vzniká Objednávateľovi nárok voči Zhotoviteľovi na uplatnenie zmluvnej pokuty vo výške 50 eur bez DPH za každý deň omeškania s odstránením vady. Zhotoviteľ sa týmto zaväzuje zmluvnú pokutu Objednávateľovi zaplatiť v lehote 30 dní odo dňa doručenia písomnej výzvy na jej úhradu.
  4. Zaplatením zmluvnej pokuty sa Zhotoviteľ nezbavuje povinnosti odstrániť vady Diela. Objednávateľ sa zaväzuje Zhotoviteľovi písomne potvrdiť skutočnosť, že vada Diela bola odstránená, až po jej skutočnom odstránení.

**Článok IX**

**Ukončenie zmluvy**

* 1. Zmluva sa uzatvára na dobu určitú do riadneho vykonania Diela a zaplatenia ceny za Dielo. Tým nie je dotknutý článok VIII Zmluvy.
  2. Objednávateľ je oprávnený písomne s uvedením dôvodu odstúpenia odstúpiť od Zmluvy, ak:
     1. sa Zhotoviteľ dostane do omeškania s riadnym vykonaním Diela o viac ako 30 dní;
     2. sa Zhotoviteľ dostane do omeškania s odstránením vád Diela o viac ako 14 dní;
     3. dôjde k porušeniu inej zmluvnej povinnosti Zhotoviteľom a ak nedôjde k vykonaniu nápravy ani v primeranej lehote, ktorú na tento účel Objednávateľ Zhotoviteľovi po predchádzajúcom písomnom upozornení poskytne.
  3. Zhotoviteľ je oprávnený písomne s uvedením dôvodu odstúpenia odstúpiť od Zmluvy, ak:
     1. sa Objednávateľ dostane do omeškania so zaplatením ceny za Dielo o viac ako 30 dní;
     2. mu Objednávateľ ani po opakovanej písomnej výzve neposkytne potrebnú súčinnosť podľa Zmluvy po dobu dlhšiu ako 14 dní;
     3. dôjde k porušeniu inej zmluvnej povinnosti Objednávateľa a ak nedôjde k vykonaniu nápravy ani v primeranej lehote, ktorú na tento účel Zhotoviteľ Objednávateľovi po predchádzajúcom písomnom upozornení poskytne.
  4. Zmluva zaniká písomnou dohodou zmluvných strán, pričom nie sú dotknuté nároky zmluvných strán na náhradu škody, úroky z omeškania a nároky na zaplatenie zmluvnej pokuty.
  5. V prípade odstúpenia od Zmluvy, táto Zmluva zaniká dňom, v ktorom bolo odstúpenie doručené druhej zmluvnej strane.

**Článok X**

**Doručovanie**

* 1. Zmluvné strany sa dohodli, že písomnosť podľa tejto Zmluvy je možné doručovať:
     1. elektronicky,
     2. osobne,
     3. poštou,
     4. kuriérom.

Písomnosti, týkajúce sa skončenia tejto Zmluvy budú doručované výlučne prostredníctvom pošty, kuriéra alebo osobne.

* 1. Pre doručovanie sa použijú adresy zmluvných strán uvedené v záhlaví a v článku XI odsek 11.1. tejto Zmluvy. V prípade akejkoľvek zmeny adresy určenej na doručovanie písomnosti na základe tejto Zmluvy sa zmluvná strana zaväzuje o tejto zmene bezodkladne, najneskôr však do 7 kalendárnych dní od kedy zmena nastane, písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená druhej zmluvnej strane.
  2. Zmluvné strany sa dohodli, že písomnosť sa na účely tejto Zmluvy považuje za doručenú dňom jej prevzatia zmluvnou stranou, ktorej je adresovaná alebo dňom odmietnutia jej prevzatia zmluvnou stranou, ktorej je adresovaná alebo uplynutím úložnej lehoty na pošte, a to aj v prípade, že sa adresát o uložení zásielky nedozvedel. V prípade doručovania prostredníctvom elektronickej pošty sa písomnosť považuje za doručenú momentom, keď Zmluvná strana - odosielateľ obdrží na svoju emailovú adresu, uvedenú v záhlaví tejto Zmluvy, potvrdenie o odoslaní správy na emailovú adresu druhej Zmluvnej strany, uvedenú v tejto Zmluve.

**Článok XI**

**Spoločné a záverečné ustanovenia**

* 1. Zmluvné strany na účely vykonania Diela komunikujú podľa vzájomnej dohody osobne, e-mailom alebo telefonicky, pokiaľ nie je v Zmluve stanovená písomná forma. Kontaktnou osobou na účel komunikácie pri plnení Zmluvy, vrátane vykonania Diela, vystavovania, zasielania a podpisovania odovzdávacích a preberacích protokolov a faktúr je:
     1. za Objednávateľa ................
     2. za Zhotoviteľa ................ (vo veciach právnych)

................ (vo veciach technických)

Zmena kontaktnej osoby musí byť oznámená dotknutej Zmluvnej strane najmenej päť (5) pracovných dní vopred. V prípade zmeny kontaktnej osoby za Zhotoviteľa vo veciach technických, musí táto spĺňať minimálne rovnaké požiadavky na odbornú kvalifikáciu a odbornú prax ako pôvodná osoba, prostredníctvom ktorej Zhotoviteľ preukazoval kvalifikáciu a skúsenosti osoby/osôb určených na plnenie zmluvy.

* 1. Zhotoviteľ nie je oprávnený bez písomného súhlasu Objednávateľa započítať akékoľvek svoje pohľadávky a nároky voči Objednávateľovi proti pohľadávkam a nárokom Objednávateľa, ani bez písomného súhlasu Objednávateľa previesť akékoľvek práva a povinnosti z tejto Zmluvy na tretiu osobu.
  2. Na Zmluvu sa vzťahujú Všeobecné zmluvné podmienky hlavného mesta SR Bratislavy pre vybrané zmluvné vzťahy, ktoré sú výsledkom zadávania zákaziek podľa ZVO zo dňa 6.9.2019, a ktoré tvoria **Prílohu č. 5** „**Všeobecné zmluvné podmienky“** tejto Zmluvy,, pokiaľ nie je v tejto Zmluve dohodnuté inak. V prípade kolízie ustanovení Zmluvy a ustanovení Všeobecných zmluvných podmienok majú ustanovenia Zmluvy prednosť.
  3. Zmluva nadobúda platnosť jej podpísaním obidvoma zmluvnými stranami a účinnosť dňom nasledujúcim po dni jej zverejnenia podľa § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zverejnenie zabezpečuje Objednávateľ.
  4. Meniť alebo dopĺňať ustanovenia tejto Zmluvy je možné len na základe dohody zmluvných strán, formou písomných, číslovaných dodatkov, v súlade s § 18 zákona o verejnom obstarávaní, podpísaných oprávnenými zástupcami obidvoch zmluvných strán.
  5. Táto Zmluva je vyhotovená v 3 rovnopisoch s platnosťou originálu; 2 rovnopisy pre Objednávateľa a 1 pre Zhotoviteľa.
  6. Zmluvné strany vyhlasujú, že si túto Zmluvu prečítali, neuzatvárajú ju v tiesni ani za nápadne nevýhodných podmienok, porozumeli jej a je jasným, určitým a verným vyjadrením ich vôle, čo potvrdzujú vlastnoručnými podpismi.
  7. Neoddeliteľnou súčasťou tejto Zmluvy sú:

Príloha č. 1: Opis predmetu zákazky

Príloha č. 2: Projektová dokumentácia (AWE ATELIER s.r.o.)

Príloha č. 3 Cenová ponuka Zhotoviteľa

Príloha č. 4: Zoznam subdodávateľov

Príloha č. 5: Všeobecné zmluvné podmienky

V Bratislave, dňa ............................. V ...................................., dňa

**Objednávateľ: Zhotoviteľ:**

................................................. .................................................

Ing. Tatiana Kratochvíľová

námestníčka primátora

**Príloha č. 1**

**Opis predmetu zákazky**

**1. Základná charakteristika zákazky:**

1.1. Názov zákazky**: Mestský park v Karlovej Vsi -** podľa projektovej dokumentácie :

Hlavný inžinier projektu: Ing. Eva Wernerová

Zodpovedný projektant pre SO 01 Sadové úpravy : Ing. Eva Wernerová

Zodpovedný projektant pre SO 02 Terénne úpravy: Ing. Eva Wernerová

Zodpovedný projektant pre SO 02.3 Dažďová záhrada: Ing Eva Wernerová

Zodpovedný projektant pre SO 02.4 Závlahový systém: Ing. L. Halo

Zodpovedný projektant pre SO 03 Komunikácie a spevnené plochy: Ing. M.Kičin

Zodpovedný projektant pre SO 04 Parkové osvetlenie: Ing. E.Kačík

Zodpovedný projektant pre SO 05 Parkový mobiliár: Ing. Eva Wernerová

Zodpovedný projektant pre SO 05.1 Hracie prvky: Ing. Eva Wernerová

Zodpovedný projektant pre SO 05.2 Fitnes stanica: Ing. Eva Wernerová

Zodpovedný projektant pre SO 05.3 Prístrešok a pergola: Ing. arch. Michalec

Zodpovedný projektant pre SO 05.4 Ostatný mobiliár: Ing. arch. Michalec

Zodpovedný projektant pre SO 06 ZTI: Ing. P. Lešický

**2. Opis predmetu zákazky:**

Predmetom zákazky je – vybudovanie mestského parku vrátane spevnených a dopadových plôch, výsadby novej zelene a biokoridoru, zhotovenie areálového vodovodu vrátane vodovodnej prípojky a osadenie pitnej fontánky, dodávka a montáž detského ihriska, športovísk a verejného osvetlenia.

**2.2. Funkčná špecifikácia predmetu zákazky :**

Predmet zákazky pozostáva z nasledujúcich prác :

**SO 01 Sadové úpravy**

Sadovnícke úpravy budú realizované podľa projektovej dokumentácie časť SO 01 Sadovnícke úpravy, zodpovedný projektant: Ing. Eva Wernerová v rozsahu :

* Výsadba stromov
* Výsadba živých plotov
* Výsadba trvaliek
* Výsadba kvetinovej lúky
* Založenie trávnika
* Terénne modelácie
* Výsadba zelenej strechy na servisný domček

Projektová dokumentácia je súčasťou prílohy.

**SO 02 Terénne úpravy**

Terénne úravy budú realizované podľa projektovej dokumentácie.

Práce pozostávajú z :

* Biotechnické opatrenia – úprava vlastností pôdneho profilu prevzdušnením
* Biochemické opatrenia – humusovanie pôdy použitím kompostovej zeminy vo vrstve 5-10cm
* Terénno-technické opatrenia – spádovanie rastlého terénu smerom k odôdňovaciemu
* Dokončovacie práce

Projektová dokumentácia je súčasťou prílohy č. 1.

**SO 02.3 Dažďová záhrada**

Dažďová záhrada bude realizovaná podľa projektovej dokumentácie.

Práce pozostávajú z :

* Vytýčenie staveniska a podzemných inžinierskych sietí
* Zabezpečenie terénneho prieskumu a zameranie jestvujúceho stavu
* Vyčistenie podkladu
* Terénne úpravy svahu
* Čiastočné zablokovanie odtoku a nasmerovanie dažďových vôd z okolia do retenčnej priehlbiny
* Výsadba vybraných druhov drevín, trvaliek a tráv
* Vybudovanie oporného múrika osadeného do betónového lôžka
* Vybudovanie prepadovej hrany

**SO 02.4. Závlahový systém**

Závlahový systém bude riešený podľa projektovej dokumentácie časť SO 02.4 Závlahový systém, zodpovedný projektant: Ing. L. Halo

Súčasťou je aj zábrana spätného toku.

Závlahový systém je riešený pre trávniky a záhony podľa projektu sadových úprav, vypracovaným Ing. Evou Wernerovou.

Projektová dokumentácia je súčasťou prílohy.

**SO 03 Komunikácie a spevnené plochy**

Komunikácie a spevnené plochy bude realizované podľa projektovej dokumentácie, časť SO 03, zodpovedný projektant: Ing. E. Kičin

Projektová dokumentácia je súčasťou prílohy.

Práce pozostávajú z :

* Vytýčenie staveniska a podzemných inžinierskych sietí
* Vyčistenie podkladu
* Uloženie novej konštrukcie chodníkov a spevnených plôch
* Valcovaná štrkodrva, mechanicky spevnené kamenivo
* Bežecká dráha a dopadové plochy k športoviskám – liaty gumený povrch
* V mieste napojenia chodníkov – oceľovou pásovinou, betónovým parkovým obrubníkom

**SO 04 Parkové osvetlenie**

Parkové osvetlenie bude realizované podľa projektovej dokumentácie, časť SO 04, zodpovedný projektant: Ing. M. Kačík

Projektová dokumentácia je súčasťou prílohy.

Práce pozostávajú z:

* Vytýčenie staveniska a podzemných inžinierskych sietí
* Zemné práce – výkop a zásyp káblovej ryhy
* Výkopové práce pre základy stožiarov
* Vyhotovenie závesného osvetlenia
* Doplnenie oceľových stožiarov verejného osvetlenia
* Uzemnenie stožiarov
* Osadenie svietidiel

**SO 05 Parkový mobiliár**

Parkový mobiliár bude realizovaný podľa projektovej dokumentácie, časť SO 05, zodpovedný projektant: Ing. E.Wernerová

Súčasťou detského ihriska je aj dopadová plocha podľa platných STN noriem

Projektová dokumentácia je súčasťou prílohy.

Práce pozostávajú z:

* Vytýčenie staveniska a podzemných inžinierskych sietí
* Zemné práce pre základy mobiliáru
* Osadenie mobiliáru

**SO 05.1 Hracie prvky**

Hracie prvky budú realizované podľa projektovej dokumentácie, časť SO 05.1, zodpovedný porjektant: Ing. E.Wernerová

Projektová dokumentácia je súčasťou prílohy.

Práce pozostávajú z:

* Vytýčenie staveniska a podzemných inžinierskych sietí
* Vybudovanie dopadových plôch
* Zemné práce pre základy mobiliáru
* Osadenie herných prvkov

**SO 05.2 Fitnes stanica**

Fitnes stanica bude realizovaná podľa projektovej dokumentácie, časť SO 05.2, zodpovedný projektant: Ing. E.Wernerová

Projektová dokumentácia je súčasťou prílohy.

**SO 05.3 Prístrešok a pergola**

Prístrešok a pergola bude realizovaná podľa projektovej dokumentácie, časť SO 05.2, zodpovedný projektant: Ing. arch. Michalec

Projektová dokumentácia je súčasťou prílohy.

**SO 05.4 Ostatný mobiliár**

Ostatný mobiliár bude realizovaná podľa projektovej dokumentácie, časť SO 05.3, zodpovedný projektant: Ing. arch. Michalec

Projektová dokumentácia je súčasťou prílohy.

**SO 06 ZTI**

Zdravotechnika bude realizovaná podľa projektovej dokumentácie, časť SO 06, zodpovedný projektant: Ing. P. Lešický

Projektová dokumentácia je súčasťou prílohy.

Práce pozostávajú z:

* Vytýčenie staveniska a podzemných inžinierskych sietí,
* Výkopové práce, ochrana proti padnutiu okoloidúcich
* Vybudovanie vodovodnej prípojky
* Napojenie na verejný vodovod
* Osadenie pitnej fontánky
* Všetky ostatné práce sú bližšie špecifikované v projekte
* Montáž a kontrola závlahového systému
* Tlaková skúška podľa STN 73 6611

Všetky práce budú vykonané vrátane zabezpečenia :

* vytýčenia a zriadenia staveniska, vrátane realizácie jeho dočasného oplotenia,
* vytýčenia inžinierskych sietí
* určenia postupu zhotovenia jednotlivých stavebných objektov,
* dopravného riešenia výstavby, prístupu na stavenisko,
* zásobovanie staveniska elektrickou energiou a vodou,
* odvodu odpadových vôd zo staveniska,
* ochrany životného prostredia, vôd, pôd, ovzdušia a zelene,
* ochrany pred hlukom, prachom a vibráciami,
* nakladania s odpadmi,
* odstránenia dočasného zriadenia staveniska.

**3.Technická špecifikácia predmetu zákazky:**

|  |  |
| --- | --- |
| **Technické vlastnosti** | **Hodnota / charakteristika** |
| Stavenisko | * vrátane vytýčenia a zriadenia staveniska, realizácie jeho dočasného oplotenia, * určenia postupu zhotovenia jednotlivých stavebných objektov, * dopravného riešenia výstavby, prístupu na stavenisko, * zásobovanie staveniska elektrickou energiou a vodou, * odvodu odpadových vôd zo staveniska, * ochrany životného prostredia, vôd, pôd, ovzdušia a zelene, * ochrany pred hlukom, prachom a vibráciami, * nakladania s odpadmi, * odstránenia dočasného zriadenia staveniska * práce musí riadiť poučená osoba, ktorá bude dbať na bezpečnosť chodcov a dopravy. * Vrátane spracovania Opisu organizácie výstavby a časového harmonogramu |
| Sadovnícke úpravy | * Vrátane rastlinného sortimentu, kt. bude bez poškodení, chorôb a škodcov, s typickým rastom a habitusom pre konkrétny druh * Vrátane ostatného materiálu na výsadbu |
| Vodovodná prípojka, areálový vodovod a závlahový systém | * Vrátane vybudovania vodovodnej šachty a celého príslušenstva * Vrátane napojenia na verejný vodovod * vrátane prehliadky tesnosti spojov a armatúr * vrátane inštalácie závlahového systému * vrátane tlakovej skúšky * vrátane skúšok jednotlivých sekcií vykonaných za účelom kontroly funkčnosti závlahových prvkov * vrátane prehliadky tesnosti spojov a armatúr * vrátane oboznámenia s funkcionalitou závlahového systému a dodaním manuálu |
| Stavebné práce | * vrátane kompletného materiálu na výstavbu |
| Pri vykonávaní prác pri rekonštrukcii spevnených plôch je nutné dodržiavať : | * STN 73 3050 Zemné práce * STN 73 6114 Vozovky pozemných komunikácií * STN 73 6133 Teleso pozemných komunikácií * STN 73 6131 * STN EN 1388 * STN EN 1340 * STN 73 6101 * STN EN 13 242 * STN EN 1338 * TP 069 * Iné súvisiace právne predpisy a nariadenia |
| Pri vykonávaní činností je nutné chrániť dreviny a dodržiavať | * Všeobecne záväzné nariadenie hlavného mesta Slovenskej republiky Bratislavy č. 8/1993 o starostlivosti o verejnú zeleň na území hlavného mesta Slovenskej republiky Bratislavy. * Zákon č. 543/2002 Z .z. o ochrane prírody a krajiny, v znení neskorších predpisov. * Vyhláška Ministerstva životného prostredia Slovenskej republiky č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov. * STN 83 7010 Ošetrovanie, udržiavanie a ochrana stromovej vegetácie * STN 837015 Technológia vegetačných úprav v krajine, práca s pôdou * STN 83 7017 Technológia vegetačných úprav v krajine, trávniky a ich zakladanie * Iné súvisiace právne predpisy a nariadenia |
| Pri nakladaní s odpadmi je nutné dodržiavať : | * Všeobecne záväzné nariadenie hlavného mesta Slovenskej republiky Bratislavy č. 4/2016 z 30. júna 2016 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy a o zmene a doplnení všeobecne záväzného nariadenia hlavného mesta Slovenskej republiky Bratislavy č. 13/2012 o miestnom poplatku za komunálne odpady a drobné stavebné odpady a o zmene a doplnení všeobecne záväzného nariadenia hlavného mesta Slovenskej republiky Bratislavy č. 12/2001 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy v znení neskorších predpisov * Zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov. * Vyhláška č. 371/2015 Z. z., ktorou sa vykonávajú niektoré ustanovenia zákona  č. 79/2015 Z. z. o odpadoch a o zmene a doplnení neskorších predpisov * Metodické usmernenie Štátnej ochrany prírody a krajiny Slovenskej republiky, 2007 * Iné súvisiace právne predpisy a nariadenia |
| Pri montáži športovísk a detského ihriska dodržiavať: | * STN 1176 * STN EN 15 312 |
| Pri všetkých prácach na stavenisku dodržiavať bezpečnosť pri práci | * Zákon 124/2006 Z.z. o bezpečnosti a ochrane zdravia * Zákon 125/2006 Z.z. o inšpekcii práce * Zákon 355/2007 Z.z. o ochrane, postupe a rozvoji verejného zdravia |

**4 Ďalšie osobitné požiadavky:**

|  |
| --- |
| **Názov** |
| **Zhotoviteľ je povinný rešpektovať územné rozhodnutie a realizovať stavbe v súlade s ním.** |
| **Zhotoviteľ je povinný na vlastné náklady získať všetky potrebné revízie a zabezpečiť kolaudáciu stavby.** |
| Zhotoviteľ po podpise zmluvy, najneskôr do 5 dní od podpisu predloží objednávateľovi v písomnej forme časový harmonogram realizácie diela na jeho odsúhlasenie. |
| Termín začatia prác: do 7 dní odo dňa doručenia písomnej výzvy od Objednávateľa na začatie stavebných prác |
| Termín ukončenia prác: do 30.06.2021 |
| Termín protokolárneho odovzdania diela do 3 dní od dňa ukončenia prác. |
| Vrátane dopravy na miesto plnenia a z miesta plnenia. |
| Vrátane samotného výkonu činnosti. |
| Vrátane ochranných pomôcok, pracovných nástrojov, prístrojov, mechanizmov a materiálu. |
| Vrátane odvozu a zhodnotenia biologického odpadu, zneškodnenia komunálneho odpadu. |
| Zhotoviteľ je povinný doložiť vážny lístok ako doklad o zabezpečení zhodnotenia/zneškodnenia odpadu. |
| Zhotoviteľ sa zaväzuje, že všetky práce na diele vykoná v súlade s platnou legislatívou, predpismi a rozhodnutiami týkajúcimi sa prác v čase ich realizácie a príslušnými STN. |
| Zhotoviteľ sa zaväzuje na vlastné náklady zabezpečiť koordinátora stavby pre bezpečnosť a ochranu zdravia pri práci podľa platných právnych predpisov, a to až do odovzdania a prevzatia diela. |
| Zhotoviteľ je povinný zabezpečiť absolútnu súčinnosť s realizátorom sadových úprav, elektroinštalácie a ďalšími dodávateľmi. |
| Zhotoviteľ je povinný poskytnúť súčinnosť s autorom projektu, ktorý bude pri realizácii poskytovať autorský dozor. |
| Pred začiatkom prác a v prípade potreby aj priebežne počas prác je všetky zmeny v projekte potrebné konzultovať s projektantom. |
| Zhotoviteľ sa zaväzuje na vlastné náklady zabezpečiť ochranu stromovej vegetácie počas stavebných prác podľa platných právnych predpisov, a to až do odovzdania a prevzatia diela. |
|  |
| . |
| Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, obstará a uhradí tieto značky ako aj s tým súvisiace práce Zhotoviteľ. Všetky plochy a objekty zariadení staveniska je Zhotoviteľ povinný umiestniť na pozemkoch Objednávateľa. Povolenie na dočasné užívanie verejných a iných plôch a na rozkopávky obstará a poplatky za ne znáša Zhotoviteľ. Poplatky a prípadné pokuty za dlhší ako dohodnutý čas užívania uhrádza Zhotoviteľ. |
| Prevádzkové, sociálne, prípadne aj výrobné zariadenia staveniska zabezpečí Zhotoviteľ v súlade s Projektovou dokumentáciou. Zhotoviteľ minimálne 5 dní pred začatím prác predloží objednávateľovi v písomnej forme Opis organizácie výstavby. |
| Pri realizácii stavebných prác, križovaní podzemných inžinierskych sietí je nutné dodržiavať všetky predpisy a platné právne normy STN. |
| Pred zahájením stavebných prác je nutné zabezpečiť vytýčenie všetkých podzemných inžinierskych sietí ich správcami. V prípade kolízie s objektom je uchádzač povinný ich ochrániť, resp. zabezpečiť ich preloženie v súlade s platnými predpismi. Na určenie hĺbky uloženia podzemných sietí je pred začatím stavebných prác ručne vykopať overovacie sondy. |
| Výsledná cena predmetu zákazky musí zahŕňať všetky náklady spojené s poskytnutím požadovaného plnenia predmetu zákazky. |
| Plnenie predmetu zákazky dodá dodávateľ, ktorý má na vykonávanie tejto činnosti preukázateľné oprávnenie. |

**5 Prílohy opisu predmetu zákazky** ( textové, obrazové – nákres, obrázok, projekt, norma.....prílohy sa predkladajú iba v elektronickej forme)**:**

|  |  |
| --- | --- |
| **Popis** | **Názov súboru** |
| Podrobná špecifikácia stavebných prác | Výkaz výmer s rekapituláciou |
| Projektová dokumentácia SO 01 - 06 |  |
|  |  |

**Príloha č. 3**

**Cenová ponuka Zhotoviteľa**

**Príloha č. 4**

**Zoznam subdodávateľov**

**Údaje o všetkých známych subdodávateľoch**

**na predmet ZMLUVY**

**v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**Predmet zmluvy: Mestský park v Karlovej Vsi**

|  |  |  |  |  |  |
| --- | --- | --- | --- | --- | --- |
| Por. č. | Subdodávateľ | Identifikačné číslo alebo dátum narodenia, ak nebolo pridelené identifikačné číslo | Hodnota plnenia vyjadrená v percentách  (%) k ponukovej cene | Osoba oprávnená konať za subdodávateľa (meno a priezvisko, adresa pobytu, dátum narodenia) | Predmet subdodávky |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ........................ dňa ................................

..........................................................................

pečiatka a podpis uchádzača

alebo osoby oprávnenej konať za uchádzača

Pozn.:

V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**

Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky.

Percentuálny podiel ich služieb je z celkovej ceny diela  s DPH.

Uchádzač uvedie za subdodávateľa : názov alebo obchodné meno, sídlo alebo miesto podnikania, štát, IČO; a v predmete subdodávky rámcový popis rozsahu služby, ktorú  bude vykonávať;

Vysvetlenie

***Úspešný uchádzač/Zhotoviteľ*  pri uzatváraní zmluvy vyplní súvisiaci formulár -*Údaje o všetkých známych subdodávateľoch na predmet zmluvy.***

**Príloha č. 5**

**Všeobecné zmluvné podmienky**